Memory Leak Detection - CodeProject 10,756,514 members (77,210 online) Sign in
Last Visit: 31-Dec-99 18:00 Last Update: 25-Jul-14 16:46Refresh123456 Next » Ma, twee tieners kritiek beseer in botsing | Maroela Media
ŉ Ma en haar twee tienerjarige kinders is in ŉ kritieke toestand ná ŉ ernstige botsing vanoggend in die sentrale gedeelte van Durban.
Garrith Jamieson, bedryfsdirekteur van Rescue Care Paramedici, sê die ongeluk het net na 07:00 op die hoek van Stalwart Simelane- en Anton Lembede-straat gebeur.
“Rescue Care-paramedici het by die toneel opgedaag en totale chaos aangetref. Twee voertuie het gebots voordat hulle in verskillende rigtings geswenk het,” sê Jamieson.
“In een voertuig was ŉ ma en haar kinders met kritieke beserings in die wrak van die voertuig vasgevang. Paramedici het gespook om hulle te stabiliseer terwyl beamptes van die Durbanse brandweer meganiese toerusting gebruik het om hulle uit die wrak te bevry.”
Nadat die insittendes uit die wrak gesny is, is hulle per ambulans na ŉ hospitaal gehaas.
Jamieson sê in die tweede voertuig was vier insittendes wat ook in die botsing beseer is. Hul beserings het gewissel van gering tot kritiek. Nadat hulle ook op die toneel behandel is, is hulle na hospitale geneem.
“Smithstraat is gesluit terwyl noodpersoneel op die toneel besig was.”
As jy sien hoe wetsgehoorsaam die mense in Durban ry, is dit ‘n wonder dat daar nie baie meer sulke gevalle is nie.
Spietnik · 8 maande gelede
So vroeg in die midestad. Dit wil gedoen wees.
Sou dit nie gereën het verstaan ek dit glad nie.
Hoekom ry die bestuurders so vinnig in die stad???????
Die reën in Durban is vanoggend slegs fyn druppels wat gevoel kan word wanneer gestap word. Nie werklik reën soos in vallende reën nie, Spietnik, maar baie effens. Sal miskien later vandag sterker reën. Hoekom ry die bestuurders so vinnig in die stad, vra jy. Mense jaag om by robots verby te gaan voor dit rooi is (en slaag nie altyd om dit te doen voor rooi nie), zig zag tussen karre deur net om by die volgende robot te wag waar die versigtige bestuurder buitendien langsaan stilhou. Jy moet vir jouself dink en vir die bestuurder wat nie dink nie.
Wanneer ‘n motor so lyk was daar definitief spoed ter sprake, indien daar by die spoedgrens gehou was, sou 1 van die 2 heel moontlik betyds kon stop of uitswenk. Ai, dis so hartseer, ons jaag ons lewens om en spaar in die proses miskien 5 minute.
Sal graag wil weet hoe dit met die beseerdes gaan, maar ook wie vir die ongeluk verantwoordelik was. Dit lyk in die eerste foto of dit naby of by ‘n texi-staanplek plaasgevind het.
Dit is in die middestad, lewies. En die middestad gaan altyd soos die gezoem van bye. Taxi-staanplekke is oral, selfs tussen robots.
gezoem · 8 maande gelede
Cherokee; jy beweer, “… die middestad gaan altyd soos die gezoem van bye.” Regtig? Selfs seweuur op ‘n Sondagoggend?
gezoem, Anton Lembede is Smith Str (een van die hoofstrate) en Stalwart Simelane is Stanger wat lei na die M4. Van die werklik besige strate dus. My antwoord aan jou is egter by uitsondering want ek antwoord gewoonlik nie kommentators wat van kommentaar na kommentaar van naam verander nie.
Kom ry in Witbank, enige tyd, as jy nie by n groen verkeerslig stop en rond kyk nie, het jy n probleem.